แยกยุคล 2

แยกยุคล 2 () หรือที่รู้จักกันในนาม สามแยกยุคล หรือ สามแยกสวนมะลิ  เดิมเป็นทางสามแยกจุดตัดถนนบำรุงเมือง และถนนยุคล 2 ในพื้นที่แขวงวัดเทพศิรินทร์และแขวงคลองมหานาค เขตป้อมปราบศัตรูพ่าย กรุงเทพมหานคร ในย่านสวนมะลิ แต่ในปัจจุบัน ภายหลังจากการรื้อถอนบริเวณทางเข้าของสวนมะลิเซ็นเตอร์ ทำให้เกิดถนนตัดใหม่ ส่งผลให้ภาพรวมของจุดตัดถนนกลายเป็น สี่แยก

ในอดีต แยกยุคล 2 ยังถือได้ว่าเป็นสามแยกฝาแฝดกับ แยกอนามัย (ถนนบำรุงเมือง ตัดกับ ถนนพลับพลาไชย) ซึ่งเป็นสามแยกถัดไป เนื่องจากเสาไฟจราจรตั้งแบบเดียวกันเมื่อมองมาจากถนนบำรุงเมือง ซึ่งความแตกต่างของสามแยกทั้งสองอยู่ที่ ที่แยกอนามัยมีการติดกล้องวงจรปิดบริเวณเสาไฟจราจร 4 ต้น ส่วนแยกยุคล 2 จะมีเสากล้องแยกออกมา 2 ต้น (บริเวณแยกและบริเวณซอยสวนมะลิ 3) และไฟสำหรับข้ามถนน โดยที่แยกอนามัย จะมีไฟสำหรับข้ามถนนที่บริเวณเสาไฟจราจร 3 ต้น แต่แยกยุคล 2 มีเพียงเสาต้นเดียว อีกประการคือ จำนวนเสาไฟจราจรที่แยกอนามัยมีเสาไฟจราจร 6 ต้น ส่วนแยกยุคล 2 มีเสาไฟจราจรเพียง 4 ต้นเท่านั้น

ต่อมา ช่วงประมาณปลายเดือนเมษายน 2567 สำนักการจราจรและขนส่ง (สจส.) กรุงเทพมหานคร ได้มีการปรับปรุงเสาสัญญาณไฟจราจร ทำให้แยกยุคล 2 มีจำนวนเสาไฟจราจรทั้งหมด 7 ต้น และได้เริ่มเปิดใช้งานประมาณเดือนกันยายน 2567 นอกจากนี้ บริเวณทางเข้าของสวนมะลิเซ็นเตอร์ได้ถูกรื้อถอนออก (ยังไม่ทราบเหตุผลแน่ชัด) ส่งผลให้เกิดถนนตัดใหม่ที่คนในชุมชนภายในซอยแม้นศรี และซอยนาคบำรุง รวมถึงประชาชนทั่วไปสามารถใช้สัญจรกันไปมา อีกทั้งยังสามารถใช้เป็นทางลัดจาก ถนนหลวง เพื่อไป ถนนจักรพรรดิพงษ์ บริเวณวัดสระเกศราชวรมหาวิหาร (พระบรมบรรพต) (ซอยนาคบำรุง ฝั่งศูนย์การค้าวรจักร) ได้อีกด้วย

 ถนนยุคล 
ถนนยุคล เป็นถนนสายสั้น ๆ โดยแบ่งแยกออกเป็นถนนยุคล 1 ซึ่งมีลักษณะเป็นซอยตัดแยกจากถนนบำรุงเมือง เชื่อมกับซอยเทวีวรญาติ ที่ตัดแยกจากถนนพลับพลาไชย  ด้านฝั่งตรงข้ามกับวัดเทพศิรินทราวาสราชวรวิหาร ความยาวของถนนประมาณ 350 เมตร และถนนยุคล 2 ซึ่งมุ่งหน้าเข้าสู่ถนนเสือป่า ที่สี่แยกโรงพยาบาลกลาง ความยาวของถนนประมาณ 500 เมตร โดยชื่อ "ยุคล" ทั้งที่เป็นชื่อถนนและทางแยก ตั้งตามพระนามของสมเด็จพระเจ้าบรมวงศ์เธอ เจ้าฟ้ายุคลฑิฆัมพร กรมหลวงลพบุรีราเมศร์  พระราชโอรสในพระบาทสมเด็จพระจุลจอมเกล้าเจ้าอยู่หัว องค์ผู้ทรงเป็นต้นราชสกุลยุคล 

 สถานที่สำคัญบริเวณทางแยก 
 ธนาคารกรุงศรีอยุธยา สาขา สวนมะลิ
 ธนาคารกสิกรไทย สาขา สวนมะลิ (เดิม) (ยุติการให้บริการ)
 ธนาคารศรีนคร ธนาคารนครหลวงไทย ธนาคารธนชาต และธนาคารทหารไทยธนชาต สาขา สำนักสวนมะลิ (เดิม) (ยุติการให้บริการตั้งแต่วันที่ 25 พฤษภาคม 2567) 
 ธนาคารกรุงไทย สาขา อาคารสวนมะลิ (ธนาคารมหานคร เดิม)
 โรงพยาบาลกลาง 
 สถานีดับเพลิงสวนมะลิ 
 สวนมะลิเซ็นเตอร์ (บริเวณแยก)
 ตลาดโรงเลี้ยงเด็ก (เดิม) (บริเวณแยก)  
 นอกจากนี้แล้วย่านนี้ยังเป็นแหล่งของร้านอาหารที่ขึ้นชื่อหลายอย่าง ทั้งภัตตาคารอาหารจีน ก๋วยเตี๋ยวคั่วไก่ ราดหน้า และสุกี้ เช่นเดียวกับย่านยศเสที่อยู่บริเวณใกล้เคียงอีกด้วย

อ้างอิง

ยุคล 2
ยุคล 2
ยุคล 2

แหล่งข้อมูลอื่น